Al Andalus 25 Burjassot celebra la Romeria a la Verge del Rocío
2025-07-24

L’Associació Cultural Andalusa Al Andalus 25 de Burjassot celebrarà, diumenge que ve 6 de juliol, la Romeria a la Verge del Rocío, recorrent diferents enclavaments i barris del municipi en un matí festiu al qual conviden a participar a la ciutadania.

El matí començarà en l’Ermita de Sant Roc, a les 10.00 hores, on es farà el repartiment de canyes per a iniciar el recorregut pels carrers de Burjassot, sobre les 10.30 hores. Així, en romeri, la Verge del Rocío arribarà, sobre les 13.00 hores, a la Pineda de la Casa de Cultura, on hi haurà una Missa de Campanya en la qual podran participar totes les persones que així ho desitgen.

A les 14.30 hores, també a la Pinada, tindrà lloc el dinar de germanor. Les persones que vullguen assistir, hauran de traure el tiquet amb antelació en la seu de l’entitat (C/Misser Mascó, 28), els divendres de 19.30 a 21.00 hores o bé en l’Administració de Loteria nº1 de Burjassot (Carretera de Llíria, 22), de dilluns a divendres, de 9.00 a 14.00 i de 17.00 a 20.00 hores, i els dissabtes, de 9.00 a 13.30 hores.

Esta emotiva romeria organitzada per Al Andalus 25 compta amb el suport i col·laboració de l’Ajuntament de Burjassot, a través de la Regidoria de Festes, dirigida per Manuel Pérez Menero.